Projektas

|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL PRITARIMO PLANUOJAMAM VŠĮ UKMERGĖS LIGONINĖS VIEŠŲJŲ PIRKIMŲ CENTRALIZAVIMUI** |
|  |
| 2022 m. rugsėjo d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų pirkimų įstatymo 82 straipsnio 1 ,2, 6 dalimis, Lietuvos Respublikos viešųjų įstaigų įstatymo 111 straipsnio 1 dalimi ir 2 dalies 2 punktu, Ukmergės rajono savivaldybės taryba n u s p r e n d ž i a:

Pritarti Lietuvos Respublikos sveikatos apsaugos ministerijos siūlymui dėl VšĮ Ukmergės ligoninės viešųjų pirkimų, kurių sutarties vertė viršija 15000 Eur (penkiolika tūkstančių Eur) be pridėtinės vertės mokesčio, centralizavimo, perduodant juos vykdyti VšĮ CPO LT nuo 2023 m. sausio 1 d.

Savivaldybės meras

Projektą parengė:

Centralizuotų viešųjų pirkimų skyriaus vedėja Diana Gervinskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PLANUOJAMAM VŠĮ UKMERGĖS LIGONINĖS VIEŠŲJŲ PIRKIMŲ CENTRALIZAVIMUI“** |
|  |

2022 m. rugsėjo 19 d.

Ukmergė

**1. Sprendimo projekto rengimo pagrindas.** Lietuvos Respublikos vietos savivaldos įstatymo 16 straipsnio 4 dalis nustato, kad savivaldybės Taryba priima sprendimus dėl papildomų įgaliojimų savivaldybei; Lietuvos Respublikos viešųjų pirkimų įstatymo 82 straipsnis reglamentuoja centralizuotų pirkimų veiklą bei sprendimų priėmimą dėl centrinės perkančios organizacijos steigimo; Lietuvos Respublikos viešųjų įstaigų įstatymo 111 straipsnio 1 dalis ir 2 dalies 2 punktas reglamentuoja dalį viešųjų įstaigų bendrųjų funkcijų, taip pat ir viešųjų pirkimų, centralizuotą atlikimą.

**2. Sprendimo projekto tikslas ir esmė:** 2021 m. rugsėjo 30 d. Lietuvos Respublikos viešųjų pirkimų įstatymo 82 (1) straipsnio pakeitimu įtvirtinti centrinių perkančiųjų organizacijų steigimo reikalavimai, įsigaliosiantys 2023 m. sausio 1 d., kurie nustato:

„1.Sprendimą dėl centrinių perkančiųjų organizacijų steigimo, jų teisinės formos ar teisės atlikti centrinės perkančiosios organizacijos funkcijas perkančiajai organizacijai suteikimo, taip pat dėl konkrečių pirkimų atlikimo kitų perkančiųjų organizacijų vardu pagal kompetenciją priima:

<...>2) **savivaldybių tarybos**. Kiekvienoje savivaldybėje turi būti užtikrinta, kad savivaldybės kontroliuojamos (valdomos) perkančiosios organizacijos pirkimai, kurių sutarties vertė viršija 15 000 Eur (penkiolika tūkstančių eurų) (be pridėtinės vertės mokesčio), būtų atliekami šio įstatymo 82 straipsnio 1 dalyje nurodytu būdu. Siekiant įgyvendinti šią pareigą, turi būti sukurta savivaldybės centrinė perkančioji organizacija arba (ir) kelios savivaldybės gali sukurti bendrą centrinę perkančiąją organizaciją arba (ir) savivaldybė gali pasirašyti centralizuotų pirkimų veiklos paslaugų sutartį su esama centrine perkančiąja organizacija dėl pirkimų paslaugų savivaldybei ir savivaldybės kontroliuojamoms (valdomoms) perkančiosioms organizacijoms.“

2022 m. rugsėjo 15 d. raštu Nr.10-3980 „Dėl planuojamo sveikatos sektoriaus viešųjų pirkimų centralizavimo“ informavo, kad yra parengtas Lietuvos Respublikos Vyriausybės nutarimo „Dėl Lietuvos Respublikos Vyriausybės 2007 m. sausio 19 d. nutarimo Nr. 50 „Dėl centralizuotų viešųjų pirkimų vykdymo“ pakeitimo“ projektas, kuriuo siūloma suteikti viešajai įstaigai CPO LT teisę atlikti centrinės perkančiosios organizacijos, vykdančios pirkimus visų Lietuvoje veikiančių perkančiųjų organizacijų vardu, funkcijas. Projektu taip pat numatoma pavesti Lietuvos Respublikos sveikatos apsaugos ministerijai (toliau – SAM) iki 2022 m. lapkričio 1 d. parengti ir pateikti Lietuvos Respublikos ekonomikos ir inovacijų ministerijai visų SAM pavaldžių perkančiųjų organizacijų, įskaitant įstaigas, kurių dalininkė yra SAM kartu su universitetu arba savivaldybe, vykdomų pirkimų, išskyrus mažos vertės pirkimus, centralizavimo iki 2026 m. planą (toliau – planas), taip pat, atsižvelgiant į planą, iki 2023 m. sausio 5 d. Ekonomikos ir inovacijų ministerijai pateikti sprendimą dėl SAM pavaldžių perkančiųjų organizacijų vykdomų pirkimų centralizavimo 2023 m. (toliau – pirmasis centralizavimo etapas). Pirmajame centralizavimo etape būtų centralizuojami 3 SAM pavaldžių įstaigų (respublikinių ligoninių) ir galėtų būti centralizuojami 7 įstaigų, kurių dalininkė yra SAM kartu su savivaldybe (regioninių ligoninių) viešieji pirkimai (išskyrus mažos vertės).

Gavus savivaldybės tarybos pritarimą, bus organizuojamas VšĮ Ukmergės ligoninės visuotinis dalininkų susirinkimas dalininkų sprendimams priimti ir įstaiga bus įtraukta į sveikatos apsaugos ministro įsakymą dėl SAM pavaldžių perkančiųjų organizacijų vykdomų pirkimų centralizavimo 2023 m.

Siekiant užtikrinti viešųjų pirkimų procedūrų efektyvumą, kompetencijas bei racionalų lėšų panaudojimą, šiuo sprendimu siūloma pritarti Lietuvos Respublikos sveikatos apsaugos ministerijos siūlymui dėl VšĮ Ukmergės ligoninės viešųjų pirkimų, kurių sutarties vertė viršija 15000 Eur (penkiolika tūkstančių Eur) be PVM, centralizavimo, perduodant juos vykdyti VšĮ CPO LT nuo 2023 m. sausio 1 d

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Pagal šiuo metu galiojančias Lietuvos Respublikos viešųjų pirkimų įstatymo nuostatas, VšĮ Ukmergės ligoninė pirkimus vykdo savarankiškai kaip perkančioji organizacija. Nuo 2023 m. sausio 1 d. jos atliekami viešieji pirkimai, kurių sutarties vertė didesnė kaip 15000 Eur be PVM, patenka į centralizavimo procesą, o mažos vertės pirkimus VšĮ Ukmergės ligoninė ir toliau vykdys pati.

**4. Sprendimui įgyvendinti reikalingos lėšos ir galimi finansavimo šaltiniai:**

Nėra

**5. Priėmus sprendimą laukiami rezultatai, galimos pasekmės:**

Šis sprendimas padėtų pasiekti sektorinės sveikatos priežiūros įstaigos -VšĮ Ukmergės ligoninės centralizuotų viešųjų pirkimų efektyvumo, profesionalumo (kompetencijos) bei specifinių žinių centralizavimo, proceso paprastumo, administracinio efektyvumo, paramos valstybės politikai (žaliojo kurso, inovacijos, socialiniai aspektai).

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*): -**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poreikio vertinimas: -**

**9. Sekretoriatas priimtą sprendimą pateikia:** Lietuvos Respublikos sveikatos apsaugos ministerijai, VšĮ Ukmergės ligoninei.

**10. Aiškinamojo rašto priedai: –**

Centralizuotų viešųjų pirkimų skyriaus vedėja Diana Gervinskienė